A Nagykanizsai Kereskedelmi és Iparkamara újabb egyeztető fórumot tartott **2015. szeptember 1-én** a Fő úti, Bazár udvari és Ady úti vállalkozások részére a városrehabilitáció II. ütemével kapcsolatban.

A fórumon **Horváth István**, a Nagykanizsa Vagyongazdálkodási és Szolgáltató Zrt. projektmenedzsere és **Farkas Lóránt** a Szabadics Zrt. projektvezetője tájékoztatták a résztvevőket az aktualitásokról.

**A vállalkozók elmondták problémáikat és több kérés is felvetődött:**

1. A visszaeső forgalom miatt van-e lehetőség a bérleti díjak csökkentésére?
2. Kellene egy ember, aki naponta végigjárja az érintett üzleteket és tájékoztatást ad a munkálatok menetéről. Kérik, hogy lehessen előre látni az ütemtervet.
3. Fokozottan figyelni kell a balesetveszélyre, mert a gyalogosok a munkagépek között járnak át az úton, hogy megközelítsék az üzleteket.
4. Akadálymentesített bejáratra van szükség pl. a gyógyszertárnál korláttal ellátott rámpa az időseknek és a mozgáskorlátozottaknak
5. Rendesen kik kellene táblázni, hogy a gyalogosok merre közlekedhetnek, mert a nehézkes megközelítés miatt a vásárlók elszoknak, a konkurenciát választják.
6. Ha nem lesz áram, illetve vízszolgáltatás, azt nem elegendő egy nappal előbb tudniuk a vállalkozóknak, mert aggregátort kell bérelni, egy fodrász nem tudja fogadni a vendégeit.
7. A Csengery utcára az áruszállítók részére engedélyezni kellene a balra kanyarodást, mert jelenleg csak a busznak van erre engedélye.
8. Reklámozni kellene a médiában, hogy az üzletek folyamatosan nyitva vannak, hogy tudjanak róla a vevők.
9. Legyen több átjáró a Fő úton

A Nagykanizsai Kereskedelmi és Iparkamara ígéretet tett a problémák továbbítására és megvalósításának figyelemmel kísérésére.

Elnök úr felhívta a figyelmet, hogy higgadtság, tolerancia, türelem legyen mindkét részről.